section_heading: 2002–2006: Počeci sa sastavom Corbansick
paragraph_text: Početkom 2002. godine osniva rap-rock sastav Corbansick s gitaristom Feđom Šehićem, koji kasnije upoznaju i ostale članove sastava s kojima kreću stvarati popularni strani zvuk koji se prostirao između tradicionalnog alternativnog rocka i hip-hopa, koketirajući s tada već poznatim ali eksperimentalnim glazbenim stilovima kao što su Nu Metal i Rapcore. Goran je u sastavu pisao tekstove na engleskom jeziku, radio glazbu, kao i aranžmane s ostalim članovima sastava. S Corbansickom snima nekoliko pjesama kao što su Broken i Pissed Off, te sa sastavom ostvaruje nekoliko zapaženih nastupa, te osvaja nekoliko nagrada. U sastavu nastaje razdor, gdje 3. rujna 2006. godine sastav napuštaju Stefan Pejović (bubnjar), Haris Kurspahić (bas gitara) i tadašnji pjevač Igor Benić, a novom Corbansicku se priključuju Ensar Bistrivoda (vokal), Dino Osmić (bubnjar) i Muhamed Mulaosmanović (bas gitara). Ubrzo nakon toga, Goran zauvijek napušta sastav, a kao razlog tome navodi privatne razloge.